HU Az Európai Unió Hivatalos Lapja L 114/99

A BIZOTTSÁG HATÁROZATA

(2008. április 24.)

az állategészségügy és az élő állatok területén egyes közösségi referencialaboratóriumok működéséhez nyújtott 2008. évi közösségi pénzügyi támogatásról

(az értesítés a C(2008) 1570. számú dokumentummal történt)

(Csak az angol, a dán, a francia, a német, a spanyol és a svéd nyelvű változat hiteles.)

(2008/332/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 28. cikke (2) bekezdésére,

tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,

mivel:

(1) A 90/424/EGK határozat 28. cikke (1) bekezdése alapján az állategészségügy és az élő állatok területén a közösségi referencialaboratóriumok közösségi támogatásban részesülhetnek.

(2) A közösségi pénzügyi támogatásnak az állati takarmányokkal, az élelmiszerekkel és az állat-egészségügyi ágazattal foglalkozó közösségi referencialaboratóriumoknak történő odaítélési módozatainak megállapításáról szóló, 2006. november 28-i 1754/2006/EK bizottsági rendelet (3) úgy rendelkezik, hogy a közösségi pénzügyi támogatás abban az esetben fizethető ki, amennyiben a jóváhagyott munkaprogramokat hatékonyan végrehajtják, és a kedvezményezettek meghatározott határidőn belül minden szükséges információt megadnak.

(3) Az 1754/2006/EK rendelet 2. cikkével összhangban a Bizottság és a közösségi referencialaboratóriumok kapcsolatát partnerségi egyezmény szabályozza, amelyet több évre szóló munkaprogram kísér.

(4) A Bizottság értékelte a közösségi referencialaboratóriumok által 2008-ra benyújtott munkaprogramokat és az ezekhez kapcsolódó becsült költségvetéseket.

(5) Ennek megfelelően a következő jogi aktusokban megállapított funkciók és feladatok végrehajtására kijelölt közösségi referencialaboratóriumoknak közösségi pénzügyi támogatást kell nyújtani: — a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelv (4), — a Newcastle-betegség (baromfipestis) elleni védekezésre irányuló közösségi intézkedések bevezetéséről szóló, 1992. július 14-i 92/66/EGK tanácsi irányelv (5), — a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelv (6), — az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelv (7), — a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelv (8), — az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelv (9), — a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelv (10), — az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelv (11), — a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelv (12), — a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozat (13), — a brucellócis tekintetében 882/2004/EK rendelet, — az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról szóló, 2002. június 27-i 2002/60/EK tanácsi irányelv (14), — a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről szóló, 1996. július 23-i 96/463/EK tanácsi határozat (15).

(6) A közösségi referencialaboratóriumok által működtetett és szervezett szemináriumokhoz nyújtott pénzügyi támogatásnak szintén meg kell felelnie az 1754/2006/EK rendeletben lefektetett támogathatósági szabályoknak.

(7) A közös mezőgazdasági politika finanszírozásáról szóló, 2005. június 21-i 1290/2005/EK tanácsi rendelet (16) 3. cikke (2) bekezdésének a) pontja és 13. cikke szerint az állatbetegségek felszámolását és megfigyelését célzó programokat (állat-egészségügyi intézkedések) az Európai Mezőgazdasági Garanciaalapból kell finanszírozni. Mindazonáltal a jelenlegi esetekben és megfelelően indokolt kivételes esetek hiányában a tagállamok és az Európai Mezőgazdasági Garanciaalapból támogatásban részesülők adminisztratív és személyi költségeit az Európai Mezőgazdasági Garanciaalap nem fedezi. Pénzügyi ellenőrzés céljára az említett rendelet 9., 36. és 37. cikkét kell alkalmazni.

(8) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A klasszikus sertéspestis esetében a Közösség pénzügyi támogatást nyújt a található Institut für Virologie der Tierärztlichen Hochschule Hannover (Németország, Hannover) számára a 2001/89/EK irányelv IV. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint az intézet munkaprogramjának végrehajtása során felmerülő támogatható költségek 100 %-a, amely a 2008. január 1-jétőldecember 31-ig terjedő időszakra nem haladhatja meg a 241 000 EUR-t, és ebből legfeljebb 18 000 EUR különíthető el a klasszikus sertéspestissel kapcsolatos diagnosztikai technikákkal foglalkozó szakmai szeminárium szervezésére.

2. cikk

A Newcastle-betegség (baromfipestis) esetében a Közösség pénzügyi támogatást nyújt a Veterinary Laboratories Agency (VLA) számára (New Haw, Weybridge, Egyesült Királyság) a 92/66/EGK irányelv V. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 78 000 EUR.

3. cikk

A madárinfluenza esetében a Közösség pénzügyi támogatást nyújt a Veterinary Laboratories Agency (VLA) számára (New Haw, Weybridge, Egyesült Királyság) a 2005/94/EK irányelv VII. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 414 000 EUR.

4. cikk

A sertések hólyagos betegsége esetében a Közösség pénzügyi támogatást nyújt az AFRC Institute for Animal Health Pirbright Laboratory számára (Pirbright, Egyesült Királyság) a 92/119/EGK irányelv III. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 135 000 EUR.

5. cikk

A ragadós száj- és körömfájás esetében a Közösség pénzügyi támogatást nyújt az Institute for Animal Health, Pirbright Laboratory of the Biotechnology and Biological Sciences Research Council (BBSRC) (Pirbright, Egyesült Királyság) számára a 2003/85/EK irányelv XVI. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 312 000 EUR.

6. cikk

A halbetegségek esetében a Közösség pénzügyi támogatást nyújt a Statens Veterinære Serumlaboratorium számára (Århus, Dánia) a 93/53/EGK irányelv C. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 212 000 EUR.

7. cikk

A kéthéjú kagylókat érintő betegségek esetében a Közösség pénzügyi támogatást nyújt az Ifremer (Institut français de recherche pour l’exploitation de la mer) számára (La Tremblade, Franciaország) a 95/70/EK irányelv B. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint az intézet munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 100 000 EUR.

8. cikk

Az afrikai lópestis esetében a Közösség pénzügyi támogatást nyújt a Laboratorio Central de Sanidad Animal de Algete számára (Algete [Madrid], Spanyolország) a 92/35/EGK irányelv III. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 70 000 EUR.

9. cikk

A kéknyelv-betegség esetében a Közösség pénzügyi támogatást nyújt az AFRC Institute for Animal Health Pirbright Laboratory számára (Pirbright, Egyesült Királyság) a 2000/75/EK irányelv II. mellékletének B. pontjában említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 313 000 EUR.

10. cikk

A veszettség elleni vakcinázással kapcsolatos szerológiai vizsgálatok esetében a Közösség pénzügyi támogatást nyújt az AFSSA (Agence française de sécurité sanitaire des aliments) Laboratoire d’études sur la rage et la pathologie des animaux sauvages laboratóriumának (Nancy, Franciaország) a 2000/258/EK határozat II. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 200 000 EUR.

11. cikk

A brucellózis esetében a Közösség pénzügyi támogatást nyújt az AFSSA (Agence française de sécurité sanitaire des aliments) – Laboratoire d’études et de recherches en pathologie animale et zoonoses (Maisons-Alfort, Franciaország) számára a 882/2004/EK rendelet 32. cikkének (2) bekezdésében említett feladatok végrehajtására.

A közösségi pénzügyi támogatása az 1754/2006/EK rendeletben előírtak szerint a laboratórium munkaprogramjának végrehajtása során felmerülő támogatható költségek 100 %-a, amely a 2008. január 1-jétőldecember 31-ig terjedő időszakra nem haladhatja meg a 246 000 EUR-t, és ebből legfeljebb 26 000 EUR különíthető el a brucellózissal kapcsolatos diagnosztikai technikákkal foglalkozó szakmai szeminárium szervezésére.

12. cikk

Az afrikai sertéspestis esetében a Közösség pénzügyi támogatást nyújt a Centro de Investigación en Sanidad Animal (Valdeolmos [Madrid] Spanyolország) számára a 2002/60/EK irányelv V. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a kutatóközpont munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 160 000 EUR.

13. cikk

A szarvasmarhafélék fajtatiszta tenyészállataira vonatkozó vizsgálati módszerek és az eredmények értékelésének egységesítése esetében a Közösség pénzügyi támogatást nyújt az Interbull Centre, Institutionen för husdjursgenetik, Sveriges lantbruksuniversitet (Uppsala, Svédország) számára a 96/463/EK határozat II. mellékletében említett feladatok végrehajtására.

A közösségi pénzügyi támogatás az 1754/2006/EK rendeletben előírtak szerint a központ munkaprogramjának végrehajtása során felmerülő támogatható költségek 100 %-a, és maximális összege a 2008. január 1-jétőldecember 31-ig terjedő időszakra 90 000 EUR.

14. cikk

E határozat címzettjei:

— Institut für Virologie der Tierärztlichen Hochschule, Bischofscholer Damm 15 D-3000, Hannover, Németország,

— Veterinary Laboratories Agency (VLA) Weybridge, New Haw, Addelstone Surrey KT15 3NB Egyesült Királyság,

— AFRC Institute for Animal Health, Pirbright Laboratory, Pirbright, Woking, Surrey GU24 ONF, Egyesült Királyság,

— Statens Veterinære Serumlaboratorium, Hangøvej 2, DK-8200 Århus, Dánia,

— Ifremer, BP 133, F-17390 La Tremblade, Franciaország,

— Laboratorio Central de Sanidad Animal de Algete, Ctra. de Algete km. 8, E-28110, Algete (Madrid), Spanyolország,

— AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, Franciaország,

— AFSSA – Laboratoire d’études et de recherches en pathologie animale et zoonoses, 23, avenue du Général-de-Gaulle, F-94706 Maisons-Alfort Cedex, Franciaország,

— Centro de Investigación en Sanidad Animal, Ctra. de Algete a El Casar, E-28130 Valdeolmos (Madrid) Spanyolország,

— Interbull Centre, Institutionen för husdjursgenetik, Sveriges lantbruksuniversitet, Box 7023, S-75007 Uppsala, Svédország.

Kelt Brüsszelben, 2008. április 24-én. a Bizottság részéről Androulla VASSILIOU a Bizottság tagja

(1) HL L 224., 1990.8.18., 19. o. A legutóbb az 1791/2006/EK rendelettel (HL L 363., 2006.12.20., 1. o.) módosított határozat.

(2) HL L 165., 2004.4.30., 1. o. A legutóbb a 301/2008/EK tanácsi rendelettel (HL L 97., 2008.4.9., 85. o.) módosított rendelet.

(3) HL L 331., 2006.11.29., 8. o.

(4) HL L 316., 2001.12.1., 5. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított irányelv.

(5) HL L 260., 1992.9.5., 1. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.

(6) HL L 10., 2006.1.14., 16. o.

(7) HL L 62., 1993.3.15., 69. o. A legutóbb a 2007/10/EK bizottsági irányelvvel (HL L 63., 2007.3.1., 24. o.) módosított irányelv.

(8) HL L 306., 2003.11.22., 1. o. A legutóbb a 2006/104/EK irányelvvel módosított irányelv.

(9) HL L 175., 1993.7.19., 23. o. A legutóbb a 2007/729/EK határozattal módosított irányelv.

(10) HL L 332., 1995.12.30., 33. o. A legutóbb a 2007/729/EK határozattal módosított irányelv.

(11) HL L 157., 1992.6.10., 19. o. A legutóbb a 2007/729/EK határozattal módosított irányelv.

(12) HL L 327., 2000.12.22., 74. o. A legutóbb a 2007/729/EK határozattal módosított irányelv.

(13) HL L 79., 2000.3.30., 40. o. A 2003/60/EK bizottsági határozattal (HL L 23., 2003.1.28., 30. o.) módosított határozat.

(14) HL L 192., 2002.7.20., 27. o. A legutóbb a 2007/729/EK határozattal módosított irányelv.

(15) HL L 192., 1996.8.2., 19. o.

(16) HL L 209., 2005.8.11., 1. o. A legutóbb az 1437/2007/EK rendelettel (HL L 322., 2007.12.7., 1. o.) módosított rendelet.